b'\n_START_ARTICLE_\nVeier i Sogn og Fjordane\n_START_PARAGRAPH_\nI Sogn og Fjordane var det pr. 1. januar 2007 til sammen 5 300 km offentlige veier, noe som utgjorde 5,70\xc2\xa0% av landets samlede veilengde p\xc3\xa5 92 946 km. Av dette var 1 833 km riksveier/europaveier, 1 430 km fylkesveier og 2 037 km kommunale veier.\n_START_SECTION_\nFylkets viktigste veier\n_START_PARAGRAPH_\nSogn og Fjordane har to europaveier: E16 og E39. Europavei 16 g\xc3\xa5r mellom Filefjell og Gudvangen, og er den viktigste veiforbindelsen mellom \xc3\x98stlandet og Bergen. Europavei 39 g\xc3\xa5r mellom Gulen i s\xc3\xb8r og Eid i nord, og er den viktigste veien mellom s\xc3\xb8r og nord i fylket._NEWLINE_I tillegg til europaveiene har fem hovedveier i Sogn og Fjordane status som riksvei. Riksvei 5 g\xc3\xa5r mellom L\xc3\xa6rdal og Flor\xc3\xb8. Riksvei 15 g\xc3\xa5r mellom Strynefjellet og M\xc3\xa5l\xc3\xb8y. Andre viktige riksveier i fylket er riksvei 13 mellom Vikafjellet og Dragsvik i Balestrand, riksvei 52 mellom Hemsedal og Borlaug i L\xc3\xa6rdal og riksvei 55 mellom Dragsvik og Stedje i Sogndal._NEWLINE_Andre viktige veier er fylkesvei 13 F\xc3\xb8rde \xe2\x80\x93 Dragsvik, fylkesvei 53 Tyin \xe2\x80\x93 \xc3\x85rdal, fylkesvei 55 Sognefjellet \xe2\x80\x93 Sogndal og Dragsvik \xe2\x80\x93 Vadheim, og fylkesvei 57 mellom Gaular og Gulen._NEWLINE_Mellom 1991 og 2000 var fylkesvei 50 Hol \xe2\x80\x93 Gudvangen i Aurland den eneste fergefrie veiforbindelsen mellom \xc3\x98stlandet og Bergen. Denne veien er imidlertid mindre viktig i dag, etter at L\xc3\xa6rdalstunnelen p\xc3\xa5 europavei 16 \xc3\xa5pnet i 2000.\n_START_SECTION_\nNasjonale turistveier\n_START_PARAGRAPH_\nTo veier i Sogn og Fjordane har status som Nasjonal turistvei. Fylkesvei 55 fra Fossbergom i Lom over Sognefjellet til Gaupne i Luster utgj\xc3\xb8r Nasjonal turistvei Sognefjellet, mens fylkesvei 258 over Strynefjellet utgj\xc3\xb8r Nasjonal turistvei Gamle Strynefjellsvegen.\n_START_SECTION_\nUndersj\xc3\xb8iske tunneler i Sogn og Fjordane\n_START_PARAGRAPH_\nSogn og Fjordane har \xc3\xa9n undersj\xc3\xb8isk tunnel. Skatestraumtunnelen p\xc3\xa5 fylkesvei 616 g\xc3\xa5r mellom Rugsund\xc3\xb8ya og Bremangerlandet, og er en del av Bremangersambandet, som knytter Bremangerlandet og Fr\xc3\xb8ya til fastlandet. Den viktigste fjordkryssingen (bru) er Norddalsfjordbrua p\xc3\xa5 fylkesvei 614.\n_START_SECTION_\n\xc3\x98yforbindelser og fjordkryssinger\n_START_PARAGRAPH_\nBlant de viktigste \xc3\xb8yforbindelsene i Sogn og Fjordane er M\xc3\xa5l\xc3\xb8ybrua p\xc3\xa5 riksvei 15 og Bremangersambandet p\xc3\xa5 fylkesvei 616. Den viktigste fjordkryssingen (bru) er Norddalsfjordbrua p\xc3\xa5 fylkesvei 614.\n_START_SECTION_\nFjelloverganger\n_START_PARAGRAPH_\nFylkets viktigste fjelloverganger mot \xc3\xb8st er europavei 16 over Filefjell og riksvei 15 over Strynefjellet. Andre viktige fjelloverganger mot \xc3\x98stlandet er fylkesvei 55 over Sognefjellet og fylkesvei 53 Tyin \xe2\x80\x93 \xc3\x85rdal. Sognefjellsveien er Norges h\xc3\xb8yest beliggende skiltete vei, med h\xc3\xb8yeste punkt 1434 meter over havet. Det h\xc3\xb8yeste punktet ligger imidlertid i Oppland. Mellom s\xc3\xb8r og nord i fylket er Vikafjellet (riksvei 13) og Gaularfjellet (fylkesvei 13) viktige fjelloverganger. Fylkesvei 50 Hol \xe2\x80\x93 Aurland er i dag mindre viktig enn tidligere.'